Diari Oficial de la Generalitat Valenciana


Sumari del DOGV 5063, del 03-08-2005 (2005/9124)

ORDRE de 21 de juliol de 2005, de la Conselleria d'Economia, Hisenda i Ocupació, per la qual s'amplia el termini d'execució dels projectes EMORGA-SJ acollits a l'Ordre de 18 de febrer de 2005, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació . Salari Jove, per a l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5063

Data del DOGV
:   03-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9124


Data del document
:   21-07-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * administració central
    * jove
    * ajuda pública
    * creació d'ocupació
    * atur juvenil
    * suport econòmic
    * inserció professional
    * administració regional
    * universitat
    * societat sense fins de lucre
    * administració local

ORDRE de 21 de juliol de 2005, de la Conselleria d'Economia, Hisenda i Ocupació, per la qual s'amplia el termini d'execució dels projectes EMORGA-SJ acollits a l'Ordre de 18 de febrer de 2005, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació - Salari Jove, per a l'exercici 2005. [2005/9124]
  
En data 1 d'abril de 2005 es va publicar en el Diari Oficial de la Generalitat Valenciana l'Ordre de 18 de febrer de 2005, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació - Salari Jove, per a l'exercici 2005.
  
En el títol III de la llei es regula el Programa de Salari Jove en col·laboració amb els òrgans de l'administració general de l'estat i els seus organismes autònoms, amb els òrgans de l'administració de la Generalitat Valenciana i les seues entitats autònomes, i amb les universitats i institucions sense ànim de lucre amb seu a la Comunitat Valenciana (EMORGA-JV). En els articles 22 i 23 està previst que els projectes s'han d'executa en la seua totalitat en l'any 2005. No obstant això, considerant que les bases estatals reguladores de les ajudes, recollides en l'Ordre de 19 de desembre de 1997, del Ministeri d'Afers Socials (BOE 30.12.1997), permeten que l'execució dels projectes puga superar l'any en què és concedida l'ajuda i a fi de rendibilitzar al màxim l'execució del programa oferint cobertura a possibles desajusts en l'inici d'aquests, s'estima oportú ampliar el termini d'execució de les obres o servicis d'interés general i social subvencionats a l'empara de la convocatòria anteriorment ressenyada.
  
D'altra banda, amb caràcter general per a tot el programa de Salari Jove, i en els supòsits en què s'haja optat per la contractació en pràctiques, en la disposició addicional es refereixen certes determinacions per a l'exercici de la possibilitat de substitució de treballadors prevista en l'article 4.5 de l'ordre.
  
En virtut d'això, fent ús de les facultats conferides per la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i d'acord amb el que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Article únic
  
1. L'execució de les obres i/o servicis d'interés general i social corresponents al programa EMORGA-JV, regulat en el títol III de l'Ordre de 18 de febrer de 2005, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació - Salari Jove, per a l'exercici 2005, podrà finalitzar en els sis primers mesos de l'exercici següent, no obstant això, la duració dels projectes no superarà els nou mesos des de la data d'inici d'aquests.
  
2. Les modificacions que puguen derivar-se del que disposa el paràgraf anterior, en relació amb els projectes inicials per als quals es va concedir l'ajuda, es resoldran de conformitat amb el que disposa l'article 11 de l'ordre referida.
  
DISPOSICIÓ ADDICIONAL
  
En els supòsits en què s'haja optat per la modalitat de contracte en pràctiques, les substitucions de treballadors previstes en l'article 4.5 de l'Ordre de 18 de febrer de 2005, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació - Salari Jove per a l'exercici 2005, hauran de realitzar-se considerant la duració mínima legalment prevista per a aquesta modalitat contractual, així com la data de fi dels projectes establida en l'article únic de la present ordre.
  
DISPOSICIONS FINALS
  
Primera
  
Es faculta la directora general del SERVEF per a dictar les instruccions i adoptar les mesures que considere oportunes per al desplegament i l'aplicació de la present ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos comptat des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciós Administrativa o, potestativament, recurs de reposició davant del mateix òrgan en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre que estimen procedent.
  
València, 21 de juliol de 2005.
  
El conseller d'Economia, Hisenda i Ocupació,
  
GERARDO CAMPS DEVESA